මෙම ස්ථානයේ සත්‍යග්‍රහයක් නොපවත්වන ලෙස කොළඹ මහේස්ත්‍රාත් අධිකරණය වාරණ නියෝගයක් ද ලබාදී තිබූ අතර එය නොතකමිනුයි ඊයේ දෙවන දිනටත් මොවුන් එම සත්‍යග්‍රහය ක්‍රියාත්මක කළේ.කෙසේ වෙතත්, ඊයේ පස්වරුවේ පොලිසිය සත්‍යග්‍රහයේ යෙදුණු සරසවි සිසුන්ට ජල ප්‍රහාරයක් එල්ල කර ඔවුන් විසුරුවා හැරි අතර පසුව ලිප්ටන් වටරවුමේ ඉදිකර තිබූ අට්ටාලය ද කඩා ඉවත් කරනු ලැබුවා.පොලිසිය එල්ල කළ ජල ප්‍රහාරය සම්බන්ධයෙන් අදහස් දැක්වීම සදහා ඊයේ පස්වරුවේ කොළඹ වෛද්‍ය පීඨය ඉදිරිපිට ඉදිකර තිබූ අට්ටාලය අසල ප්‍රවෘත්ති සාකච්ඡාවක් ද පැවැත්වුණු අතර මේ එහිදී අදහස් දැක්වූ පෙරටුගාමී සමාජවාදී පක්ෂයේ අධ්‍යාපන ලේකම් පුබුදු ජයගොඩ කියා සිටියේ ආණ්ඩුවේ මර්දනකාරි වැඩපිළිවෙලට එරෙහිව විරෝධය දැක්වීමට සියලූ වෘත්තීය සමිති එක්විය යුතු බවයි.එමෙන්ම, වෛද්‍ය සිසුන් ඇතුලු විශ්වවිද්‍යාල සිසුන්ට කොළඹ ලිප්ටන් වටරවුමේදී පොලිසිය එල්ල කළ ජල ප්‍රහාරයට විරෝධය පළ කරමින් මිහින්තලේ රජරට විශ්වවිද්‍යාලයේ සිසුන් ඊයේ පන්දම් දල්වාගෙන විරෝධතාවයක ද නිරත වුණා.